Akademikerne Pluss har inngått avtale om Egen pensjonskonto med Kron. Avtalen ble inngått etter en omfattende anbudsprosess i 2020. Gjennom Kron får du de enkleste og beste løsningene til svært gunstig pris, noe som er viktig for å utvikle  pensjonskapitalen. Vi håper at pensjonssparingen din blir mer engasjerende, enklere og billigere enn før ved å bruke tilbudet vårt. Totalt sett kan det også gi deg bedre pensjon. Gjennom avtalen med Kron har vi vektlagt bærekraft. Dette er gjort ved å ekskludere uønskede selskaper og heller inkludere de som scorer bra på bærekraft. Kron forvalter pensjonen din i tråd med FNs Bærekraftsmål – I tillegg kan du selv aktivt forsterke bærekraftsprofilen i pensjonssparingen på en enkel måte i Krons digitale løsning. Å velge sin egen leverandør, f.eks. i Kron, bidrar til stabilitet i pensjonssparingen. Pensjonen vil da ikke lenger flyttes hver gang du bytter arbeidsgiver; ny arbeidsgiver vil bare fortsette å tilføre pensjonskontoen din pensjonsinnskudd der forrige arbeidsgiver slapp.